Svirali su čelista Yo Yo Ma i Condoleezza Rice 23/4/02 - 2002-04-23
na ceremoniji u Washingtonu na kojoj je predsjednik Bush uručio Nacionalne godišnje nagrade za umjetnost i humanost.
Godišnja Ceremonija dodjele Nacionalnih medalja za umjetnost i humanost trebala se održati prošle jeseni, ali je odgodjena zbog terorističkih napada 11 septembra. 14 pojedinaca i predstavnici dvije organizaije jučer su u Washingtonu u Ustavnoj dvorani iz ruku predsjednika Busha primili medalje kojima im nacija odaje zahvalnost za dostignuća u umjetnosti i humanosti. 1985, tadašnji predsjednik Ronald Reagan je uspostavio dodjelu ovih nagrada umjetnicima. Medju nagradjenim, za proteklu godinu su Johny Cash, popularni pjevač country muzike, leganda američke coutry muzike čija se karijera proteže 50 godina unazad. Zatim, glumac Kirk Douglas, koji nam je, kako je rekao predsjednik Bush donio toliko dobrih kreacija kao gotovo niko drugi u proteklih 60 godina. Svečanost će ostati zapamćena i po predsjendikovoj savjetnici za nacionalnu sigurnost Condoleezza Rice, koja je zajedno sa slavnim čelistom Yo Yo Ma izvela Brahmsovu violinsku sonatu u D molu. Nakon svečanog dijela zagrljaji i suze radosnice rodbine i prijatelja. Predsjednik Bush je, takodjer, uručio Nacionalne medalje za humanost umjetnicima i naučnicima, medju kojima je umjetnik Jose Cisneros, istoričar i pisac William Manchester, pshijatar Robert Coles i pisci Tom Wolfe i Richard Peck, muzikolog Eileen Jackson Southeren i Sharon Darling iz Nacionalnog centra za pismenost, kao i Nacionalna zaklada za zaštitu istorije. Medju ostalim dobitnicima medalje za umjetnost su filmski reditelj Mike Nicholas, koreograf i plesačica Judith Jamison i likovna umjetnica Helen Frankenthaler, pisac Rudolf Anaya kao i Plesačka fondacija Alvin Ailey. Bila je to molitva za mir, rekla je prva dama Laura Bush slušajući savjetnicu za nacionalnu sigurnost Condoleezzu Rice i Yo Yo Ma, kako sviraju Brahmsovu sonatu za violinu u De molu.